cyanic-selkie/wikianc huggingface dataset:
Օմուրբեկ Բաբանով
Կենսագրություն
2017 թվականի դեկտեմբերի 30-ին Օմուրբեկ Բաբանովը հայտարարել է պատգամավորական լիազորությունները վայր դնելու և քաղաքականությունից հեռանալու մասին ։
Անձնական կյանք
Ամուսնացած է, ունի չորս զավակ։ Կինը՝ Բաբանովա Ռիտա (Բիրբաևա) ։
Բաբանովը ծագումով ղրղզական Սարուու ցեղից է, որը մտնում է Ձախ թևի մեջ (Սոլ Կանատ) ։
Արտաքին հղումներ
Կատեգորիա:Ղրղզստանի քաղաքական գործիչներ
Նաբիլ Աբիդալլա
Նաբիլ Աբիդալլա (Nabil Abidallah, ), հոլանդացի ֆուտբոլիստ, որն ավարտել է իր կարիերան, հանդես է եկել որպես կիսապաշտպան և հարձակվող։
Ակումբային կարիերա
2004 թվականի հունվարին Նաբիլը վարձավճարով տեղափոխվել է «Նորթհեմփթոն Թաուն», որը հանդես էր գալիս Անգլիայի 3-րդ դիվիզիոնում ։ Ամռանը խաղացողը հեռացել է «Իպսվիչից» ազատ գործակալի կարգավիճակով, քանի որ ակումբի հետ նրա պայմանագրի ժամկետն ավարտվել էր։ Ավելի ուշ նա խաղացել է Անգլիայի ստորին լիգաների «Հեյբրիջ Սուիֆտս» և «Կլեկտոն» ակումբներում։ Այնուհետև Աբիդալլան վերադարձել է Նիդեռլանդներ և խաղացել «Ալսմեր» ակումբում։
«Ֆեսբերգս»
2008 թվականին Նաբիլը պայմանագիր է կնքել շվեդական «Ֆեսբերգս» ակումբի հետ, որը խաղում էր Շվեդիայի ֆուտբոլի լիգայի երկրորդ դիվիզիոնում։ Թիմում նա խաղացել է հինգերորդ համարի ներքո։ Դեբյուտը կատարել է ապրիլի 13-ին, «Լահոլմ» ակումբի հետ խաղում ։ Առաջնության երրորդ փուլում Նաբիլը խփել է իր իր առաջին գոլը ակումբի կազմում՝ գրավելով «Ահլաֆորս» ակումբի դարպասը ։ Սեպտեմբերին «Լերիե-Անգերեդսի» դեմխաղում Աբիդալլան իր կարիերայում առաջին անգամ ձևակերպել է հեթ-տրիկ ։
«Տորես»
2009 թվականի օգոստոսի վերջին Աբիդալլան մեկնել է մասնակցելու իտալական Սերիա C2-ի «Տորես» ակումբում, իսկ հետագայում պայմանագիր է կնքել ակումբի հետ ։
Արտաքին հղումներ
Կատեգորիա:Հոլանդացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Հակոբ Ալթունյան
Հակոբ Ալթունյան, հայ բժիշկ։
Կենսագրություն
Հակոբ Ստեփանի Ալթունյան, ծնվել է 1892 թվականին հունվարին, Սեբաստիա նահանգի նույնանուն գավառի (նաև՝ նույն նահանգի) կենտրոն Սեբաստիա քաղաքում՝ ատամնաբույժի ընտանիքում։ 1902 թվականին հայրը մահացել է և մնացել է ավագ եղբոր՝ 1915 թվականին թուրքերի ձեռքով սպանված ատամնաբույժ Միհրանի խնամքին։
Կրթություն
Նախնական կրթությունն ստացել է Սեբաստիայի թուրքական գիմնազիայում։ Եղբոր աջակցությամբ գնացել է Սեբաստիա և սովորել երկրորդական վարժարանում։ 1907-08 թթ. սովորել է ֆրանսիական վարժարանում։ 1908-11 թթ. ատամնաբույժ եղբոր մոտ օգնական է աշխատել։ 1911-14 թթ. սովորել է Կ. Պոլսի բարձրագույն ատամնաուժական վարժարանում։ 1914 թվականին վերադարձել է հայրենի քաղաք։ 1914 թվականին Առաջին համաշխարհային պատերազմն սկսվելուն պես զորակոչվել է օսմանյան բանակ և ուղարկվել սովորելու զինվորական 6-ամսյա դպրոցում։ Դպրոցն ավարտելուց հետո ստացել է պահեստի բժիշկ-սպայի կոչում։
Ձերբակալություն
1915 թվականին հունիսի 4-ին Սեբաստիայի շուրջ 80 000 հայերին, հարցաքննության պատրվակով հավաքել են մի տեղ ու ձերբակալել։ Այդ ժամանակ քաղաքի շուկայում գտնված Հովհաննեսը խուսափել է ձերբակալությունից և եկել տուն, որտեղ տեղեկանալով ավագ եղբոր՝ Միհրանի ձերբակալության մասին, ինքը ևս գնացել է ոստիկանություն։ Ձերբակալված հայերին հայտնել են, թե նրանց աքսորում են այլ բնակավայր, իսկ քաղաքում թողնում են միայն մասնագետներին, բացի դաշնակցականներից։ Ընդամենը 10 մասնագետների ցուցակում եղել է նաև Հովհաննես Ալթունյանի անունը։ Նրանց առաջարկվել է իսլամությունն ընդունել, սակայն բոլորը հրաժարվել են, պատճառաբանելով, որ դրան դեմ կլինեն հարազատները։ Հետագայում, երբ Սեբաստիայում մնացած հայերը իմացել են 80 000 աքսորված ու սպանված հայրենակիցների ողբերգական ճակատագրի մասին, ինչպես նաև տեղի տալով թուրք ոստիկանների հաճախակի ու բիրտ ճնշումներին, ստիպված համաձայնել են իսլամությունն ընդունել։ Հովհաննեսը ևս, ստիպողաբար, իր կամքին հակառակ մուսուլման է դառնում և թողնվում Սեբաստիայում ատամնաբույժ աշխատելու։
Ծառայությունը և գործունեությունը
1916 թվականին, երբ իր տարիքի զինապարտների զորահավաք է հայտարարվել, դիմել է քաղաքի ոստիկանապետին, որը պատասխանել է, թե այդ հարցով կխորհրդակցի զինվորական շտաբիպետի հետ։ Նրան պատասխանել են, որ չնայած հայերն իրավունք չունեն ծառայելու օսմանյան բանակում, սակայն, բացառության կարգով, նրան կվերցնեն ծառայության որպես շարքային զինվոր։ Ոստիկանապետն այնուհետև խոստացել է, թե կմիջնորդի, որ նրան թողնեն քաղաքում ծառայելու որպես քաղաքի և զորանոցի ատամնաբույժ։ Այդպես էլ նա ծառայել է 1916-18 թթ.։ 1918-24 թթ. Սեբաստիայի քաղաքային ատամնաբույժ է աշխատել։ 1924 թվականին. Խորհրդային Հայաստան ներգաղթելու նպատակով տեղափոխվել է Կ. Պոլիս։ 1925 թվականին կրտսեր եղբոր հետ միացել է Խորհրդային Հայաստան ներգաղթողների քարավանին։ 1928 թվականին, Երևանում, մասնագիտության բերումով ծանոթ և մտերիմ է եղել Խորհրդային Հայաստանում Թուրքիայի հյուպատոս և առևտրական Մեհմեդ բեյ Ինջիևի հետ։ 1931 թվականին տնտեսական բնույթի դատական քաշքշուկի մեջ է եղել օրիգինալ ժանրի նկարիչ Քաջունու և հիշյալ հյուպատոսի հետ։ 1933 թվականին դրությամբ Երևանում մասնավոր պրակտիկայի ատամնաբույժ-ատամնատեխնիկ է աշխատել։
Կալանք
1933 թվականին մարտի 15/16-ին ձերբակալվել է և նախնական կալանքի վերցվել։ Մեղադրվել է ՀԽՍՀ քրեական օրենսգրքի 16-րդ և 63-րդ հոդվածներով՝ թուրքական հետախուզության կողմից հավաքագրված լինելու համար, քանի որ Երևանում գտնվող թուրքական հյուպատոսարանի միջնորդությամբ 1928-29 թթ. ընթացքում, մեկ ամսվա ընթացքում՝ 15-16 անգամ նրա մոտ բուժման է եկել Մեհմեդ բեյ Ինջիևը, որը Պետական քաղաքական վարչության (ՊՔՎ) մարմիններին հայտնի է եղել որպես թուրքական լրտես։ Նախնական կալանքի մեջ եղած ժամանակ քննությամբ պարզվել է, որ նրանց հանդիպումները կրել են զուտ բժշկական բնույթ և լրտեսական ու հակապետական երանգ չեն ունեցել։ 1933 թվականին մայիսի 20-ին հարցաքննվել է և կազմվել արձանագրություն։ 1933 թ. մայիսի 30-ին ՀԽՍՀ քրեական օրենսգրքի 63-րդ հոդվածով դատապարտվել է 3 տարվա ազատազրկման և պահվել «Էրիսպ­րավ­դոմ»-ում (Էրիվանի ուղղիչ տանը, իմա՝ Երևանի բանտում)։ 1933 թվականին հուլիսի 9/28-ին, բավարարվելով 4-ամսյա նախնական կալանքով, Հովհաննես Ալթունյանին ազատ են արձակել։ 1934 թվականին հունիսի 25-ին ձերբակալվել է ատամնաբուժական նպատակներով ապօրինաբար ոսկի գնելու մեղադրանքով, որը նա ժխտել է։ Բնակարանի խուզարկությամբ ոսկի չի հայտնաբերվել և նա ազատ է արձակվել։
Գործունեություն
1937 թվականին Մոսկվայում կատարելագործվել է ատամնաբուժության գծով։ 1937-41 թթ. պետական ատամնաբուժական ամբուլատորիայում է աշխատել։ 1939 թվականին կինը մահացել է և 5 երեխաների խնամքը մնացել է հորաքրոջ վրա։ 1941 թվականին. Հայրենական մեծ պատերազմին չի զորակոչվել 4 անչափահաս երեխաների միայնակ հայր լինելու պատճառով։ 1941-ից սկսել է տանն աշխատել և քրոջն օգնել՝ երեխաներին խնամելու և տնտեսության հարցերով։ Մտերիմ է եղել ժամանակի երևելի անձանց հետ. լեզվաբան Հրաչյա Աճառյան, ֆիզիկոս Հովհաննես Նավակատիկյան, ժողկոմ Պետիկ Թորոսյան, նկարիչ Տարագրոս Տեր-Վարդանյան և այլն։ Եղել է կերպարվեստի սիրահար և հավաքորդ։
Մահը
Մահացել է 1973 թվականին, Երևանում, 81 տարեկանում։ Ավագ որդին՝ Միհրանն ունի միջնակարգ նկարչական և բարձրագույն բժշկական կրթություն, և շուրջ 45 տարի պլաստիկ անատոմիա է դասավանդում Երևանի գեղարվեստի ինստիտուտում։ Լուսինե Խաչատրյանի և Արփինե Բաբլումյանի կազմած «Ցու­ցակ հա­յոց ցեղասպա­նու­թյան զո­հե­րի (1915-1923 թթ.), գիրք 1, Սե­բաս­տի­ա­յի նա­հանգ»-ում (Երևան, 2004) թյուրիմացաբար հիշատակված է, թե զոհվել է Սեբաստիայում։
Գրականություն
Կատեգորիա:Հայ բժիշկներ Կատեգորիա:Հայ հավաքորդներ
Պետաչատո
Պետաչատո (Petacciato), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 3488 մարդ, բնակչության խտությունը կազմում է 100 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 86038, հեռախոսային կոդ՝ 0875։
Ժողովրդագրություն
Բնակչության թվաքանակի փոփոխությունները.
Գառնիկ Ավանեսյան (այլ կիրառումներ)
Գառնիկ Ավանեսյան անուն-ազգանունը կարող է վերաբերել հետևյալ անձանց.
Լյորի
Լյորի (Leury), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Սուասոն-1 կանտոնի կազմի մեջ։ Համայնքի շրջանն է հանդիսանում Սուասոնը։
Համայնքի INSEE ծածկագիրն է 02424։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 104 մարդ։
Տնտեսություն
2010 թվականին 72 աշխատունակ մարդկանցից (15—64 տարեկան) 48-ը եղել են առավել ակտիվ տնտեսվարողներ, 24-ը եղել են համեմատաբար ոչ ակտիվ (ակտիվության ցուցանիշը կազմել է 66,7 %, 1999 թվականին եղել է 73,3 %)։ 48 ակտիվ քաղաքացիներից 45-ը աշխատել են տարբեր ձեռնարկություններում (24 տղամարդ և 21 կին), անաշխատունակների թիվը կազմել է 3 մարդ (3 տղամարդ և 0 կին)։ 24 ոչ ակտիվ մարդկանցից 6-ը եղել են կամ աշակերտ կամ էլ ուսանող, 13-ը եղել են թոշակառու, 5-ը եղել է ոչ ակտիվ այլ պատճառներով ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
LVMH
LVMH, ֆրանսիական բազմազգ (մուլտինացիոնալ) ընկերություն, հոլդինգ, կոնգլոմերատ։ Արտադրում է ճոխության, շքեղության հայտանիշ համարվող ապրանքներ (նորաձև հագուստ, զարդեր, խմիչքներ, ժամացույցներ, օծանելիք...)՝ հանրահայտ առևտրային ապրանքանիշերով (Christian Dior, Louis Vuitton, Givenchy, Guerlain, Moët & Chandon, Hennessy, Chaumet, Ֆենդի, Մարկ Ջեյկոբս, Ստելլա ՄաքՔարթնի, Loewe, Loro Piana, Կենզո, Celine, Fenty, Princess Yachts, TAG Heuer, Bulgari և այլն)։ Շտաբ-բնակարանը գտնվում է Փարիզում ։ Ունի 77302 աշխատակից ։
Ստեղծվել է 1987 թվականին՝ նորաձևության Louis Vuitton տան (հիմնադրվել է 1854 թ.) և Moët Hennessy ընկերության միաձուլման արդյունքում։ Վերջինս իր հերթին ստեղծվել է 1971 թվականին՝ շամպայնի արտադրությամբ հայտնի Moët & Chandon-ի (հիմնադրվել է 1743 թ.) և կոնյակ արտադրող Hennessy-ի (հիմնադրվել է 1765 թ.) միաձուլմամբ ։ 2021 թվականի տվյալներով LVMH-ն ընդհանուր առմամբ $329 միլիարդ ամերիկյան դոլար գնահատվող իր կորողություններով ճանաչվել է Եվրոպայի ամենամեծարժեք ընկերությունը ։ Վերահսկում է մոտավորապես 60 դուստր ձեռնարկությունների, որոնք ընդհանուր առմամբ գործածում են 75 հեղինակավոր բրենդ. դրանցից ամենահինը գինիների Château d'Yquem-ն է (սկսած 1593 թվականից) ։
Արտաքին հղումներ
Կատեգորիա:Ֆրանսիայի ընկերություններ
Կրասնոարմեյսկայա փողոց (Դոնի Ռոստով)
Պատմություն
Գտնվում է Դոնի Ռոստով քաղաքի կենտրոնում և համարվում է նրա ամենահին փողոցներից մեկը ։ Նախկինում կոչվել է Սկոբելևի փողոց (ի պատիվ ռուս գեներալ Միխայիլ Սկոբելևի)։ Փողոցը սկիզբ է առնում է Սիվերսի պողոտայից և ընթանում է Բոլշայա Սադովայա փողոցին զուգահեռ մինչև Տեատրալնի պողոտա։ Փողոցն ուղիղ է, չորսից վեց երթևեկելի շերտերով։ Հատում է Դոնի Ռոստովի բազմաթիվ նրբանցքներ ու պողոտաներ, որոնց թվում են Բուդյոննու, Վորոշիլովի և Կիրովի պողոտաները, Խալտուրինի, Սեմաշկոյի, Գազետնի նրբանցքները և ուրիշներ։
Կրասնոարմեյսկայա փողոցը Դոնի Ռոստովի ծանրաբեռնված փողոցներից մեկն է, քանի որ այստեղով են անցնում շատ միջքաղաքային ավտոբուսային երթուղիներ, որոնք գալիս են Շոլոխովի պողոտայից։ Իսկ Սիվերսի պողոտայում, որտեղից սկսվում է Կրասնոարմեյսկայա փողոցը, գտնվում են քաղաքի ավտոբուսային և երկաթուղային կայարանները։
Հղումներ
Կատեգորիա:Դոնի Ռոստովի փողոցներ
Ժեֆ Ռեն-Ադելաիդ
Ժեֆ Ռեն-Ադելաիդ (Jeff Reine-Adélaïde, ), ֆրանսիացի ֆուտբոլիստ, կիսապաշտպան։ Հանդես է գալիս անգլիական «Արսենալ»-ի և Ֆրանսիայի Մ19 հավաքականի կազմում։
Ակումբային կարիերա
Ժեֆը սկսել է զբաղվել ֆուտբոլով 6 տարեկանից։ 2010-2015 թվականների ընթացքում ֆուտբոլիստը հանդես է եկել «Լենս» ֆուտբոլային ակումբի ակադեմիայում։
2015 թվականի ամռանը ֆուտբոլիստը տեղափոխվել է անգլիական «Արսենալ»։ Թիմը նրա համար վճարել է 1․75 միլիոն ֆունտ ։ Թիմի կազմում իր նորամուտը նա նշել է 2016 թվականի հունվարի 9-ին՝ Անգլիայի գավաթի խաղարկության շրջանակներում կայացած «Սանդերլենդ»-ի դեմ խաղում։ Նա 81-րդ րոպեին փոխարինել է Խոել Քեմփբելին, իսկ հանդիպումն ավարտվել է 3-1 հաշվով՝ լոնդոնցիների հաղթանակով ։
Միջազգային կարիերա
2015 թվականին Ռեն-Ադելաիդը դարձել է Եվրոպայի երիտասարդական առաջնության չեմպիոն։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Արսենալի ֆուտբոլիստներ Կատեգորիա:Անժեի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Լանսի ֆուտբոլիստներ Կատեգորիա:Օլիմպիկ Լիոնի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Պետրելլա Տիֆեռնինա
Պետրելլա Տիֆեռնինա (Petrella Tifernina), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Մոնտաֆոն
Մոնտաֆոն (Montafon), Ալպյան լեռներով շրջապատված դաշտ Ավստրիայի Ֆորարլբերգ երկրամասում։ Ունի 39 կիլոմետր երկարություն, ձգվում է Բլուդենց քաղաքից մինչև Բիլերհյոհե և հատվում է Հռենոսի վտակ Իլլ գետով ու Սիլվրետտա ալպիական ճանապարհով։
Պետրելլա Տիֆեռնինա
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մոնտաֆոն
Գյուղատնտեսություն
Մոնտաֆոնում գյուղատնտեսությունը ավանդաբար եղել է տնտեսության կարևորագույն ճյուղ։ Գյուղատնտեսությունը վարելու՝ դարերով մշակված ու սերնդեսերունդ փոխանցված եղանակները, որ դրսևորվում էին ալպյան արոտավայրերի հերթափոխ օգտագործմամբ և անասնապահության հետ սերտորեն կապված հողագործության յուրահատուկ մեթոդներով, մեր օրերում հիմնականում դարձել են ժամանակավրեպ՝ գյուղատնտեսության բնագավառում տեղի ունեցած կառուցվածքային մեծ փոփոխություններով պայմանավորված ։
XII դարից ի վեր Մոնտաֆոնում յուղազերծված (զտված) կաթից պատրաստում են պանրի ինքնատիպ մի տեսակ՝ Muntafuner Sura Kees-ը, որը համարվում է Ալպերում արտադրվող ավանդական ամենահին պանրատեսակներից մեկը ։
Զբոսաշրջություն
Ձմեռային և ամառային զբոսաշրջությունը դարձել է տարածաշրջանի տնտեսության կարևորագույն ճյուղերից մեկը։ Ամեն տարի երկու միլիոն հանգստացողներ ու զբոսաշրջիկներ են այցելում Մոնտաֆոն, և տեղական շուրջ 1.300 հիմնարկություններ նրանց տրամադրում են ավելի, քան 20 հազար մահճակալ-տեղ ունեցող առողջարաններ, հանգստյան տներ, հյուրանոցներ՝ հարմարավետ պայմաններով ։ Մոնտաֆոնում ձմռանը գործում են լեռնադահուկային վեց գոտի՝ 77 ճոպանուղիներով, 295 կիլոմետր ընդհանուր երկարությամբ դահուկուղիներ. չմշկասահքի 2 և կյոռլինգի 5 սահադաշտ։ Ձմեռային հետիոտն արշավների սիրահարների տրամադրության տակ են 290 կիլոմետր ընդհանուր երկարությամբ արահետներ՝ մասամբ բարեկարգված ու լուսավորված  ։ Կարևոր է նշել նաև, որ 2012-2013 տարեշրջանից սկսած՝ Մոնտաֆոնում է անցկացվում սնոուբորդի աշխարհի գավաթի խաղարկության փուլերից մեկը։ Իսկ ամռանը հետիոտն արշավների սիրահարները կարող են ընտրել 1.160 կիլոմետր ընդհանուր երկարությամբ արշավուղիներց հենց այն մեկը, որ հարմար կհամարեն բարդության աստիճանով և այլ առումներով  ։
Հոգ է տարվում նաև հեծանվային արշավների սիրահարների մասին. նրանց տրամադրության տակ են 260 կիլոմետր ընդհանուր երկարությամբ, տարբեր աստիճանի բարդություն ունեցող արշավուղիներ, լեռնային հեծանիվների էլեկտրական մարտկոցների լիցքավորման 28 E-Bike կայաններ ։ Հեծանվորդների շրջանում մեծ ժողովրդականություն են վայելում հատկապես Սիլվրետա - Հոխալպենշտրասե (Silvretta Hochalpenstraβe) արշավուղին և յուրաքանչյուր տարի ամռանն անցկացվող M3-Montafon-Moutainbike մարաթոնը ։ Հետիոտն արշավների ու ժայռամագլցման սիրահարներին ևս այստեղ՝ Մոնտաֆոնում տրամադրվում են ցանկալի պայմաններ ու հարմարություններ ։
Հեմինգուեյը Մոնտաֆոնում
1925-1926 թվականներին ամերիկացի նշանավոր գրող Էռնեստ Հեմինգուեյը ապրել ու ստեղծագործել է Մոնտաֆոնում։ Այստեղ է նա գրել իր լավագույն երկերց մեկը՝ «Արևը բարձրանում է/Ֆիեստա» (The Sun Also Rises, Fiesta) վեպը, :
Արտաքին հղումներ
Կատեգորիա:Ավստրիայի աշխարհագրություն Կատեգորիա:Ալպեր
Ֆիլիպ վան Արտևելդե
Ֆիլիպ վան Արտևելդե (Filips van Artevelde; ), Յակոբ վան Արտևելդեի որդին, 1831-1832 թվականներին Գենտի կապիտան, 1832 թվականին՝ Ֆլանդրիայի ղեկավարը։ Մահացել է Ռոզենբեկի ճակատամարտում։
Կենսագրություն
Նա Յակոբ վան Արտևելդեի կրտսեր որդին էր, անգլիացի Ֆիլիպա Գենեհաու թագուհու սանիկը։ Իր ծագման շնորհիվ և ի հիշատակ իր կնքամոր՝ Ֆիլիպ վան Արտևելդեն 1381 թվականին՝ Կոմս Լյուդովիկ II Ֆլանդրացու դեմ քաղաքական խռովությունն սկսվելուց 2 տարի անց, ընտրվել է Գենտի կոմիսար, հետո, Սպիտակ շապերոններ ապստամբության առաջնորդ Փիթեր վան դեն Բոսշի և ջուլհակների գիլդիայի աջակցությամբ՝ քաղաքի ղեկավար (1382 թվականի հունվարից՝ գերագույն)։ Գենտցիների բանակի՝ 5 հազար զինվորի գլխավորությամբ, Արտևելդեն 1382 թվականի մայիսի 3-ին Բրյուգգեի մերձակայքում՝ Բևերհոութսֆելդի ճակատամարտում (Կաղամախի դաշտերում), ընդունել է Ֆլանդրիայի կոմսի 40 հազարանոց ասպետներին և հաղթանակ տարել։ Նա զավթեց Բրյուգգեն և իրեն ենթարկեց Ֆլանդրիայի մյուս այլ քաղաքներ։ Միայն Աուդենարդեի կայազորը հավատարիմ մնաց Ֆլանդրիայի կոմսին։ Արտևելդեն, իրեն կարգելով Ֆլանդրիայի նահանգապետ, մայիսի 9-ին պաշարեց քաղաքը։ Թողնելով պաշարումը՝ Արտևելդեն 40 հազարանոց բանակով դուրս եկավ ֆրանսիացի թագավոր Կառլ VI-ի դեմ, որը Լիս գետով անցել էր Կոմին և զավթել մի քանի ֆլամանդական քաղաքներ։ 1382 թվականի նոյեմբեր 27-ին Ռոզենբեկի ճակատամարտում ֆլամանդցիները ջախջախիչ պարըություն կրեցին։ Սպանվել է 26 հազար մարդ։ Ֆիլիպ վան Արտևելդեն մահացել է՝ զոհված մարտիկների մարմիններով խեղդված։ Մարտից հետո հայտնաբերվել է նրա դին, ներկայացվել Ֆրանսիայի թագավորին, ապա կախաղան բարձրացվել։ Արտևելդեի մահից հետո գենտցիների ղեկավարությամբ է զբաղվել Ֆրանց Ակերմանը։
Ֆիլիպ վան Արտևելդեն դարձել է Հենրի Թեյլորի (1834) ողբերգության գլխավոր հերոսը։
Արտաքին հղումներ
Կատեգորիա:Մարտում զոհվածներ Կատեգորիա:Ֆլամանդացիներ
Խալտուրինի նրբանցք (Դոնի Ռոստով)
Աշխարհագրություն
Խալտուրինի նրբանցքը սկսվում է Դոն գետի առափից` Բերեգովայա փողոցից և ավարտվում Մեչնիկովի փողոցի հետ հատումով։ Երկարությունը մոտ 3 կիլոմետր է։ Հատվում է բազմաթիվ փողոցների հետ, այդ թվում` Տուրգենևի, Մոսկովյան, Սոցիալիստիչեսկայա, Շահումյան, Բոլշայա Սադովայա, Պուշկինի, Մաքսիմ Գորկու, Կրասնոարմեյսկայա, Վարֆոլոմեևի և այլն։
Պատմություն
Խալտուրինի նրբանցքը Դոնի Ռոստով քաղաքի հնագույն նրբանցքներից մեկն է. սկզբում եղել է ծայրամաս, հետագայում դարձել է «միջին խավի»` բժիշկների, իրավաբանների, մանր առևտրականների նրբանցք։ Բացառություն էր Գլխավոր հեղեղատի հատվածը` Սադովայա (այժմ` Բոլշայա Սադովայա) և Կուզնեչնայա (այժմ` Պուշկինի) փողոցների միջև, որը բնակեցված էր աղքատ բանվորական դասակարգով, և որը պարբերաբար ենթարկվում էր ջրհեղեղների։
Ծանոթագրություններ
Կատեգորիա:Դոնի Ռոստովի փողոցներ
Ադրբեջանի մշակույթ
Նախապատմական ժամանակաշրջան
Ներկայիս Ադրբեջանի տարածքում դեռևս վաղնջական ժամանակներից սկսել է ակտիվորեն ձևավորվել մարդկայնին հավաքական հասարակական կյանքը։ Ստեղծվել են ցեղային, պետական բազմաթիվ կազմավորումներ։
Քրիստոնեական ժամանակաշրջան
Ներկայիս Ադրբեջանի տարածքի արևմտյան շրջանները հանդիսանում են քրիստոնեության տարածման նախնական շրջաններ։ Հայտնի է, որ Հիսուս Քրիստոսի առաքյալներ Բարդուղիմեոսն ու Թադեոսը նոր կրոնի գաղափարները տարածելու համար եկել էին Հայաստան` այդ թվում` Ուտիք, Փայտակարան։
Աղվանքի մշակույթ
Հարավային Կովկասի շուրջ 26 ցեղերի միության հիմքի վրա մ.թ.ա. I դարի 1-ին կեսին առաջացավ վաղ ստրկատիրական պետություն՝ Աղվանքի թագավորությունը։ Այն դաշնակցային սերտ կապերի մեջ էր Հայաստանի հետ և կրում էր նրա քաղաքական ու մշակութային ազդեցությունը։
Պարսկական և իսլամական մշակույթ
7-րդ դարի կեսերից սկսվեցին արաբական արշավանքները դեպի Հայկական լեռնաշխարհ, ընդգրկելով նաև Հայաստանի արևելյան շրջաններն ու Աղվանքը, որոնց հիմնական մասը ներկայում գտնվում է Ադրբեջան պետության կազմում։ Արաբների ներթափանցումով սկսվեց տարածաշրջանում իսլամի տարածման գործընթացն ու արաբական-իսլամական մշակույթի տարածումը։ Սկսվեցին կառուցվել մզկիթներ, մեդրեսեներ, դամբարաններ։
Հայկական մշակույթ
Միջնադարում ներկայիս Ադրբեջանի տարածքում` Ուտիք, Փայտակարան, Աղվանք, նոր առաջընթաց գրանցեց հայկական մշակույթը, որը տվյալ տարածաշրջանում առկա էր հազարամյակներ։
Ռուսական կայսրության տիրապետության ժամանակաշրջան
17-րդ դարում Ռուսական կայսրության ընդլայնմանը դեպի Հայկական լեռնաշխարհի արևելյան շրջաններ ու Հարավային Կովկաս հանգեցրեց ռուսական ազդեցության և հետևաբար, ռուսական մշակույթի տարածմանը տարածաշրջանում։
ԽՍՀՄ ժամանակաշրջան
Ադրբեջանի Դեմոկրատական Հանրապետության միացումով ԽՍՀՄ-ին` սկսվեց ներկայիս Ադրբեջանի տարածքում խորհրդային մշակույթի զարգացումն ու տարածումը։
Ճարտարապետություն և արվեստ
Ադրբեջանի Հանրապետության տարածքում ներկայումս գտնվում են տարբեր ժամանակաշրջաններ և կրոնական ու ազգային տարբեր պատկանելիություն ունեցող ճարտարապետական կոթողներ, որոնք կարելի է բաժանել ինչպես հայկական, աղվանական, պարսկական, թուրքական, ռուսական, գերմանական, այնպես էլ քրիստոնեական, իսլամական, կրակապաշտական և այլն։ Պահպանված հնագույն ճարտարապետական կոթողները հանդիսանում են հայկական առաքելական պահպանված վանքերն ու եկեղեցիները, որոնցից է 4-րդ դարում Մեսրոպ Մաշտոցի կողմից հիմնադրված Թարգմանչաց վանքը։
13-րդ դարից տարածաշրջանում սկսում է տարածում գտնել նաև իսլամական ճարտարապետությունը՝ կապված պարսկական ազդեցության ուժեղացման և Միջին Ասիայից թյուրքական ցեղերի՝ Հարավային Կովկաս ներթափանցման հետ։
Լեզու և գրականություն
Ադրբեջանի Հանրապետության տարածքում բնակվում են բազմաթիվ բնիկ և երկվոր ժողովուրդներ, որոնց մի մասն ունեն իրենց մայրենի լեզուն։ Այդպիսի ժողովուրդներից են ադրբեջանցիները (ադրբեջաներեն), ուդիները (ուդիերեն), լեզգիները (լեզգիերեն), ավարները (ավարերեն), թալիշները (թալիշերեն) և այլն։ Սակայն որպես երկրի պետական լեզու սահմանադրությամբ ամրագրված է ադրբեջաներեը, որը լայնորեն կիրառվում է նաև Վրաստանի հարավարևելյան, Իրանի հյուսիսարևելյան շրջաններում, Թուրքիայում, Ռուսաստանում (հատկապես` Դաղստանի հարավում)։
Ծանոթագրություններ
Կատեգորիա:Ադրբեջանի մշակույթ
Ալվար Աալտոյի անվան գրադարան
Ալվար Աալտոյի գրադարան (Viipurin kaupunginkirjasto), Библиотека Алвара Аалто), Վիբորգի կենտրոնական քաղաքային գրադարան, որը կառուցվել է 1933-1935 թվականներին` ֆինն ճարտարապետ Ալվար Աալտոյի նախագծով։
Ճարտարապետություն
Շենքը համարվում է ժամանակակից ճարտարապետության պատմության փուլանիշերից, քանի որ դա նշում է Աալտոյի անցումն ազգային գունավոր նեոկլասիցիզմից դեպի տարածաշրջանային մոդեռնիզմի պարզեցված ձևերի։ Այստեղ էր, որ առաջին անգամ դրսևորվեց նրա ճարտարապետական ոճի յուրահատուկ առանձնահատկությունը ֆունկցիոնալիզմի խստության և բնական գծերի մեղմ սահունության համադրությունը։ Վիբորգի գրադարանից սկսած, Աալտոյի ստեղծագործական ոճը ձգվում էր դեպի բնական նյութերի, մասնավորապես, փայտի օգտագործում։ Ճարտարապետության աշխարհում սենսացիա առաջացրեց դասախոսությունների դահլիճի ալիքաձև ակուստիկ առաստաղը, որը փլուզվեց հետպատերազմյան տարիներին, երբ գրադարանի շենքը դատարկ էր։ Ներկայումս առաստաղը վերականգնվել է ըստ բնօրինակ գծագրերի։ Ընթերցասրահում տեղադրված էին առաստաղի կլոր պատուհաններ, որոնց միջով ներթափանցում էր արևի լույսը, մինչդեռ պատուհանների դահլիճի պատերը պատուհաններ չունեին ։
Գրադարանի պատմություն
Գրադարանի կառուցումը սկսվել է 1927 թվականին, վիբորգցի բարերար Յուհո Լալլուկկայի այրու` մեծահարուստ Մարիա Լալլուկկայի կտակած միջոցներով։ 1935 թվականի հոկտեմբերի 13-ին տեղի ունեցավ գրադարանի հանդիսավոր բացումը։ Շուտով գրադարանը հայտնի է դարձել ամբողջ աշխարհում որպես գրադարանի շենքի չափանիշ։ Այստեղ Ալվար Աալտոն կարողացել է հաշվի առնել գործունեության այս ոլորտի համար կարևոր բոլոր առանձնահատկությունները՝ գրքերի պահպանման եղանակները, հատկապես գրադարանավարների աշխատանքի առանձնահատկությունները և իհարկե, ընթերցողների կարիքները։ Ընթերցասրահի եզակի ալիքաձև առաստաղը Ալվար Աալտոյի ճարտարապետական ոճի առանձնահատկությունն է։ Նրա կողմից ինքնուրույն մշակվել է գրադարանի ոչ ստվերային լուսավորության համակարգը ձագարաձև լամպերի օգնությամբ։ Գրադարանն իր սկզբնական տեսքով գոյություն է ունեցել մինչև 1939 թվականը։ 1940 թվականին Խորհրդային Միության և Ֆինլանդիայի միջև պատերազմ սկսվեց, և 1940 թվականին խորհրդային զորքերը գրավեցին Վիբորգը։ Այդ տարիներին գրադարանը կոմպլեկտավորված էր շվեդերեն, ֆիններեն, գերմաներեն գրականությամբ, բայց պատերազմից հետո պարզվեց, որ այն դատարկ է և փոխեց իր կարգավիճակը՝ դառնալով Սալտիկով-Շչեդրինի անվան պետական հանրային գրադարանի մասնաճյուղ։ Նրա հավաքածուները համալրվեցին ռուսերեն գրքերով, որոնք պահպանվում են ֆոնդերում մինչ օրս։ 1944 թվականին Վիբորգը կրկին մտավ Խորհրդային Միության կազմի մեջ, և գրադարանը երկար ժամանակ լքված վիճակում էր։ Որպեսզի տեղի բնակիչները կարողանան օգտվել գրադարանի ծառայություններից, անհրաժեշտ էր այն վերակառուցել, որի համար համապատասխան միջոցներ գտնվեցին միայն 1954 թվականին և գրադարանում սկսվեցին վերականգնման աշխատանքներ իրականացվել։ Բայց վերականգնողների մոտ բնօրինակ նախագծերի և անհրաժեշտ նյութերի պակասը թույլ չտվեց վերականգնել շենքն իր սկզբնական տեսքով։
Ներկայումս Ալվար Աալտոյի գրադարանի շենքը գտնվում է պետական պահպանության ներքո։
Վերականգնում
1992 թվականին հիմնադրված «Վիբորգի գրադարանի վերականգնման ֆիննական կոմիտեն» հուշարձանի վերականգնման հարցը դուրս բերեց միջազգային մակարդակի։ 1994 թվականից մինչև 2010 թվականը «Վիբորգի Ալվար Աալտոյի գրադարանի շենքի համապարփակ գիտական վերականգնում» միջազգային նախագիծը հավասարաչափ ֆինանսավորվել է ինչպես ռուսական կողմից, այնպես էլ միջազգային աղբյուրներից։ 2010 թվականին գրադարանի վերականգնման համար միջոցներ են հատկացվել դաշնային բյուջեից՝ Ռուսաստանի Դաշնության Կառավարության 08.12.2010 թ. Թիվ 2196-r կարգադրության և Ռուսաստանի Դաշնության Կառավարության Նախագահ Վլադիմիր Պուտինի կարգադրությամբ։ Ծրագրի իրականացման նկատմամբ վերահսկողությունն իրականացրել են Լենինգրադի մարզի նահանգապետը և կառավարությունը, Վիբորգի քաղաքային վարչակազմը և վերականգնման ոլորտի առաջատար փորձագետները։ 2012 թվականի մայիսին գիտաարտադրական և նախագծային ասոցիացիայի մասնագետները «Սոյուզստրոյռեստավրացիա» գիտաարտադրական և նախագծային ասոցիացիա ՍՊԸ-ի մասնագետները ավարտեցին վերականգնման առաջին փուլի աշխատանքները։ 2013 թվականի հոկտեմբերին ավարտվեց վերականգնման երկրորդ (եզրափակիչ) փուլը, իսկ 2013 թվականի նոյեմբերին գրադարանը հանդիսավորությամբ բացվեց` Ռուսաստանի և Ֆինլանդիայի պաշտոնատար անձանց ներկայությամբ։ Վերականգնումը համարվում էր մոդեռնիզմի ճարտարապետության հուշարձանների վերականգնման և պահպանման պիլոտային ծրագիր, որն իրականացվել էր Ֆինլանդիայի վերականգնման կոմիտեի և ICOMOS-ի հետ համատեղ։
Արտաքին հղումներ
Կատեգորիա:Ռուսաստանի գրադարաններ Կատեգորիա:Վիբորգի ճարտարապետական հուշարձաններ Կատեգորիա:Վիբորգի կազմակերպություններ Կատեգորիա:Ռուսաստանի մշակութային ժառանգության օբյեկտներ Կատեգորիա:Վիբորգի շենքեր և կառույցներ Կատեգորիա:Վիբորգի մշակույթ
Տիեզերական ռոք
Տիեզերական ռոք կամ Սփեյս ռոք(Space rock), երաժշտական ժանր, որը համատեղում է փսիխոդելիկ ռոքը, էլեկտրոնային երաժշտության տարրեր և տիեզերական թեմատիկան։ Սփեյս ռոքին բնորոշ է սինթեզատորների ակտիվ կիրառումը, փորձարկումները կիթառի հնչողության հետ, շարունակական, մթնոլորտային կատարումներն ու գիտական ֆանտաստիկայից ներշնչված տեքստերը։
Այս տերմինն առաջին անգամ կիրառվել է 1970-ական թվականներին, այնպիսի փսիխոդլիկ ռոք խմբերի մասին, ինչպիսիք են Hawkwind-ը, Gong-ը և Փինք Ֆլոյդը։ 1980-ականների վերջին-1990-ականների սկզբին սփեյս ռոքը վերածնվել է բրիտանա-ամերիկյան ալտերնատիվ բեմում` ոգեշնչվելով ինչպես փսիխոդելիկայի դասականների փորձերով, այնպես էլ` շուգեյզով, սթոուներ-մեթալով և նոյզ-փոփով։ Նոր սփեյս ռոքի բնորոշ ներկայացուցիչներ կարելի է կոչել այնպիսի կատարողների, ինչպիսիք են Ozric Tentacles, Spacemen 3, Loop, The Telescopes, Flying Saucer Attack, Bardo Pond, Comets on Fire, Starset:
Նոր սփեյս ռոքի բնորոշ գծերն են մինիմալ ռիթմերը, հաճախ նուրբ, երազային վոկալը ։ Ըստ AllMusic-ի հոդվածագրի` բացի պրոգրեսիվ ռոքը, նոր սփեյս ռոքի վրա ազդել են կրաուտռոքը, ակադեմիական մինիմալիզմը և The Jesus and Mary Chain խմբի նոյս-փոփ կատարումները ։ Բացի դրանից, Spacemen 3 և Loop ստեղծագործության վրա ուժեղ ազդեցություն է ունեցել The Stooges խմբի գործունեությունը, հատկապես` նրանց դեբյուտային ալբոմը` կիթառի կեղտոտ, ծանր ձայնով և մինիմալիստական մեղեդիով, ինչպես նաև` էլեկտրոնային ռոքի առաջամարտիկ Suicide խումբը ։
Ծանոթագրություններ
Կատեգորիա:Ռոք երաժշտության ժանրեր Կատեգորիա:Բրիտանական երաժշտության ոճեր Կատեգորիա:Էլեկտրոնային երաժշտության ենթաոճեր Կատեգորիա:Հիփիների շարժում
Repsol
Repsol, իսպանական ընկերություն։ Հիմնադրվել է 1986 թվականին։ Շտաբ-բնակարանը գտնվում է Մադրիդում։ Ունի 21214 աշխատակից ։
Արտաքին հղումներ
Կատեգորիա:Իսպանիայի ընկերություններ
Չարլզ Սաատչի
Չարլզ Սաատչի (تشارلز ساعاتجي, Charles Saatchi, ), աշխարհում մինչև 1995 թվականը ամենախոշոր «Սաատչի և Սաատչի» (Saatchi & Saatchi) գովազդային ընկերության հիմնադիր (եղբոր՝ Մորիս Սաատչի հետ միասին)։ Հետագայում Սաատչի եղբայրները հիմնադրեցին նոր ընկերություն՝ «M&C Saatchi»։
Չարլզ Սաատչին աշխարհին հայտնի է նաև որպես ժամանակակից արվեստի կոլեկցիոներ և The Saatchi Gallery թանգարանի սեփականատեր, ինչպես նաև Երիտասարդ բրիտանացի նկարիչների, Դեմիեն Հիրսթի և Թրեյսի Էմինի շարժման հովանավոր։
Կենասգրություն
1970 թվականին եղբոր՝ Մորիս Սաատչիի հետ միասին հիմնադրլ են «Սաատչի և Սաատչի» գովազդային ընկերությունը, որը 1986 թվականին աշխարհում ամենամեծն էր։ Գործակալության հաջողված ընկերության օրինակ էր Մեծ Բրիտանիայի պահպանողական կուսակցություն ընտրական կամպանիան, Մարգարետ Թետչերի ղեկավորությամբ ։
1995 թվականի Սաատչի եղբայրները լքեցին ընկերությունը և հիմնեցին նոր գործակալություն՝ «M&C Saatchi», իրենց հետ տանելով հաճախորդների մեծ մասին, որնոնց շարքում էր օրինակ British Airways-ը ։
Դերը մշակույթի մեջ
Սաատչին ռաջին անգամ նկար գնել է 1973 թվականին Փարիզում։ Դա բրիտանացի նկարիչ Դևիդ Պերվույուի ռեալիստական նկարն էր։ Սաատչիների ճաշակը աստիճանաբար փոխվեց՝ «Լոնդոնյան դպրոցից» ամերիկյան արվեստով և մինիմալիզմով անցնելով դեպի Երիտասարդ Բրիտանացի նկարիչներին, ում աշխատանքները նա առաջին անգամ տեսավ Freeze ցուցահանդեսին։ Սաատչիի հայտնիությունը, որպես արվեստի հովանավոր հասավ իր գագաթնակետին 1997 թվականին, երբ նրա հավաքածուի մի մասը որը, առաջին անգամ ցուցադրվել էր Լոնդոնի Գեղարվեստի թագավորական ակադեմիայում, ապա Բեռլինում և Նյու Յորքում, ցուցադրվեց Sensation ցուցահանդեսում։
Սաատչիի քաղաքական գործունեությունը խորացել է 2001 թվականին Սաատտչի ցուցասրահում տեղի ունեցած «New Labour» ցուցահանդեսից հետո։ Անվանումը կարելի է մեկնաբանել որպես «նոր աշխատանքներ», բայց միևնույն ժամանակ այն Թոնի Բլեերի ղեկավարած լեյբորիստական շարժման, նոր քաղաքական ուղվածության անվանումն էր։ 2003 թվականին Սաատչիի ցուցասրահը տեղափոխվեց Լոնդոնի պետական խորհրդի նախկին տարածք, որտեղ պալատի տարածքում ցուցադրված էր Դեմիեն Հյորստի «Հիմնը», որն իրենից ներկայացնում էր ասես մանկական անատոմիայի ձենարկից պատճենված մարդու մարմնի հսկա արձան։ Այժմ Սաատչիի ցուցասրահը համարվում է Լոնդոնի ամենահայտնի ցուցասրահը, այսպիսով 2012 թվականին այս ցուցասրահի ցուցահանդեսներից չորսը հայտնվել են մայրաքաղաքային ամենաայցելվող ցուցահանդեսների Թոփ-10-ում ։
2004 թվականի մայիսի 24-ի հրդեհը ոչնչացրեց Սաատչիին պատկանող արվեստի գործերի մեծ մասը։ Որոշ հաշվարկներով կորուստը կազմում էր 50 միլիոն ֆունտ ստերլինգ։
2006 թվականին Սաատչին Թագավորկան ակադեմիայի հետ միասին կազմակերպեց «ԱՄՆ-ն այսօր» (USA Today) ցուցահանդեսը։ Ցուցահանդեսին ներկայացված էին ամերիկացի երիտասարդ նկարիչներ, որոնց մեծ մասը հայտնի չէին, բայց ըստ Սաատչիի նրանք են արտ աստղերի նոր սերունդը։ 2007 թվականին ցուցահանդեսի երկրորդ տարբերակը ցուցադրվել է Էրմիտաժում «Էրմիտաժ 20/21» նախագծի շրջանակներում։
Արտաքին հղումներ
Կատեգորիա:Բաղդադ քաղաքում ծնվածներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Բրիտանացի հավաքորդներ
Նեհիր Էրդողան
Նեհիր Էրդողան (Nehir Erdoğan, ), կինոյի և հեռուստատեսության թուրք դերասանուհի։
Կենսագրություն
Նեհիր Էրդողանը ծնվել է 1980 թվականի հունիսի 16-ին Իզմիրում։ Տարրական և միջնակարգ կրթությունը ստանալով հայրենի քաղաքում՝ ընդունվել է Մարմարա համալսարանի տնտեագիտության և կառավարման ֆակուլտետի բիզնես կառավարման բաժին։ Այնուհետև սովորել է նույն համալսարանի սոցիալական գիտությունների ֆակուլտետի հեռուստատեսության և կինոյի բաժինը։ Որոշ ժամանակ բնակվել է Ամերիկայի Միացյալ Նահանգներում, այնուհետ վերադարձել Թուրքիա և նկարահանվել «Օտարերկրյա փեսացուն» հեռուստասերիալում։ Նկարահանվել է թուրքական մի շարք հեռուստաալիքների հեռուստասերիալներում։ Բացի հեռուստասերիալներից, նկարահանվում է նաև ֆիլմերում։
Արտաքին հղումներ
Կատեգորիա:Թուրք դերասանուհիներ Կատեգորիա:20-րդ դարի թուրք դերասանուհիներ Կատեգորիա:Իզմիրում ծնված անձինք Կատեգորիա:Թուրք կինոդերասանուհիներ Կատեգորիա:Թուրք հեռուստադերասանուհիներ
Սվարովսկի
Swarovski AG, ավստրիական ընկերություն է, որը մասնագիտացած է բյուրեղապակյա զարդերի արտադրության, սինթետիկ և բնական թանկարժեք քարերի մշակման մեջ։ Հայտնի է որպես «Swarovski բյուրեղապակի» բրենդի արհեստական թանկարժեք քարերի (ստրազների) արտադրող։
Նկարագրություն
Բյուրեղներն արտադրվում են Swarovski AG Feldmeilen ընկերության կողմից Ցյուրիխին մոտ` Շվեյցարիայում։ Swarovski խումբն ներառում է նաև Tyrolit (հղկող և կտրող նյութերի արտադրություն), Swareflex (արտացոլող և լուսարձակող ճանապարհային նշաններ), Signity (սինթետիկ թանկարժեք քարերի արտադրություն) և Optik (օպտիկական սարքավորումներ)։
Ընկերությունը ղեկավարում է «Swarovski բյուրեղյա աշխարհներ» տեխնոպարկը Վատտենսի (Ինսբրուքի մոտակայքում, Ավստրիա) իր ենթամասում։
Պատմություն
1892 թվականին Դանիել Սվարովսկին ստեղծեց ավտոմատ երեսակող մեքենա։ 1895 թվականին նա հիմնադրեց Swarovski ընկերությունը, և նրա մեքենան առաջին անգամ տեղադրվեց Վատտենսի երեսակող գործարանում։ Այստեղ նա իր հետաքրքրության համար կարող էր օգտագործել տեղական հիդրոէլեկտրակայանը բյուրեղապակու վերամշակման էներգատար գործընթացների նպատակով։
Swarovski բյուրեղներից պատրաստված բոլոր քանդակները նշվում են ֆիրմային լոգոտիպով։ Ի սկզբանե այն առյուծաճանկ (Leontopódium) ծաղիկն էր, իսկ 1988 թվականին փոխարինվեց կարապի պատկերով։
Swarovski Crystal
Swarovski Crystal-ն արտադրում է արհեստական թանկարժեք քարեր (ստրազներ) օպտիկական բյուրեղապակուց, որոնք պարունակում են մեծ քանակությամբ (մինչև 35 %) արճիճի թթու, ինչն ապահովում է բեկման մեծ ցուցանիշ։ Որոշ ստրազներ պատրաստվում են ֆիանիտից (ցիրկոնի բյուրեղյա օքսիդ)։
Swarovski ընկերությունը բյուրեղապակուց պատրաստում է քանդակներ և մանրանկարներ, զարդեր, բիժուտերիա, հագուստ, ջահեր և այլ կենցաղային աքսեսուարներ։ Առանձին շարք են կազմում Swarovski բաղադրիչները` բյուրեղներ, կախազարդեր, ուլունքներ և այլ ապրանքներ, որոնք օգտագործվում են դիզայներների, նկարիչների և այլ մասնագետների կողմից։
2010թվականին ավելի մեծ ճանաչողության և վաճառքի նպատակով CRYSTALLIZED բրենդը փոխարինվեց SWAROVSKI ELEMENTS-ով։
Յուրահատուկ լուսային էֆեկտներով արտադրանք ստեղծելու նպատակով Swarovski-ն իր որոշ բյուրեղներ պատում է հատուկ նյութերով, ինչպես օրինակ` «Ավրորայի հյուսիսային փայլ» կամ «AB» (ապահովում է բյուրեղի մակերեսի վրայի ծիածանափայլը), Aurum, Silver (նմանակում են մետաղներին)։ Կան նաև թափանցիկ ծածկեր` Jet գունային էֆեկտներ, ինչպես նաև նյութի ցածր թափանցիկությամբ բյուրեղներ` Alabaster գունային էֆեկտներ։
2004 թվականին թողարկվեցին նոր տեսքով երեսակված և վերամշակված բյուրեղներ` XILION Rose: Նիստերի քանակը ավելացված է մինչև 14։ XILION Rose երեսակման յուրահատկությունը համարվում է տարբեր չափի նիստերի հերթագայումը, որն ապահովում է արտացոլվող լուսային հոսքի հավասարաչափ տեղաբաշխում, և, համապատասխանաբար, նաև բյուրեղի լավ լուսարձակում։ Կատարելագործվել է նաև ստրազների հատակի պատման ալյումինե հեղուկացրման որակը, բարելավվել է շերտերի կառուցվածքը, գույների հաճախականությունը և ստացված շերտի համասեռությունը։
2004 թվականին Swarovski-ն ստեղծել է 274 սմ տրամագիծ և գրեթե 250 կգ կշիռ ունեցող բյուրեղ, որն իր չափերով գերազանցում էր Նյու Յորքի Ռոքֆելլերի կենտրոնի ամանորյա տոնածառի աստղին։
Swarovski Gems
Բիժուտերիայի համար բյուրեղների երեսակումից բացի ընկերությունը զբաղվում է նաև ոսկերչական արտադրության համար սինթետիկ և բնական քարերի ճշգրիտ երեսակմամբ։ Քարերի հարթակները պիտակավորվում են Swarovski լազերային ստորագրությամբ։ Բնական քարերի համակազմը ներառում է սապֆիր, ամեթիստ, ցիտրին, տոպազ և այլ տեսակներ։
Արհեստական քարերի համակազմը ներառում է ֆիանիտ, շպինել, կորունդ, ալպինիտ։
Active-Crystals
2007 թվականին Swarovski-ն Philips ընկերության հետ համատեղ թողարկեց «Ակտիվ բյուրեղներ» կենցաղային էլեկտրոնիկայի շարք։ Այն ներառում է չորս USB ֆլեշ կրիչ և չորս զույգ ականջակալներ։ Այդ շարքի բոլոր առարկաները զարդարված են Swarovski բյուրեղներով։
Սվարովսկի օպտիկա
Դանիել Սվարովսկու ավագ որդին` Վիլհելմը, հետաքրքրվում էր աստղագիտությամբ, ինչը նրան դրդեց արտադրել սեփական նախագծով հեռադիտակ։
1949 թվականին ընկերությունն առաջին անգամ ներկայացրեց հեռադիտակ, որում կիրառվել էին ասֆերիկ ոսպնյակներ։ Դրանք ապահովում են պատկերի բարձր և հավասարաչափ հստակություն և տեսողական մեծ անկյան տակ գունային շեղման ցածր մակարդակ։ Այդ հեռադիտակները առանձնանում են շատ բարձր գնով։
Արտաքին հղումներ
Կատեգորիա:Ավստրիայի կազմակերպություններ Կատեգորիա:Զարդարանքներ Կատեգորիա:Զարդարվեստ Կատեգորիա:Թանկարժեք քարերի մշակում
Գլուխկոտրուկ (մուլտֆիլմ)
Գլուխկոտրուկ (Inside Out), Pixar ստուդիայի կողմից նկարահանված եռաչափ անիմացիոն ֆիլմ, դրամատիկ կատակերգություն։ Պրեմիերան տեղի է ունեցել 2015 թվականի հունիսի 18-ին Կաննի կինոփառատոնում ։
Ֆիլմն ստեղծվել է Փիթ Դոկթերի յուրօրինակ մտահղացման հիման վրա։ Մուլտֆիլմի իրադարձությունները տեղի են ունենում 11-ամյա Ռայլի Անդերսոնի գլխում, որտեղ կան հինգ զգացմունքներ՝ Զայրույթը, Ուրախությունը, Տխրությունը, Զզվանքը և Վախը։ Մուլտֆիլմը արժանացել է «Օսկար» մրցանակի լավագույն անիմացիոն լիամետրաժ ֆիլմ անվանակարգում։
Սյուժե
Ռայլին սովորական 11-ամյա դպրոցական է, որի գործողությունները ղեկավարում են հինգ զգացմունքները՝ Զայրույթը, Ուրախությունը, Տխրությունը, Զզվանքը և Վախը։ Նրանք ապրում են աղջկա ուղեղում, որտեղ նաև պահվում են նրա հիշողությունները, որոնք ունեն տարբեր գույնի ապակե գնդիկների տեսք։ Հիշողությունը պահպանվում է մեկ օր, այնուհետև ուղարկվում է հատուկ պահեստ։
Թվում է՝ ամեն ինչ հրաշալի է, սակայն ամեն ինչ փոխվում է, երբ Ռայլին ծնողների հետ հարազատ Մինեսոտայից տեղափոխվում է Սան Ֆրանցիսկո։ Զգացմունքները սկսում են ավելի հաճախ վիճել։
Տխրությունը ցանկանում է Մինեսոտայից մնացած պայծառ հիշողությունների երանգը փոխել և դարձնել տխուր, սակայն ուրախությունը դա փորձում է թույլ չտալ։ Կոնֆլիկտի պատճառով նրանք պատահաբար դուրս են գալիս ուղեղային կենտրոնից և ընկնում երկարաժամկետ հիշողություն։ Այդ զգացմունքները կորցնելուց հետո Ռայլիի կյանքում սկսվում է ծանր ժամանակաշրջան։
Երկարաժամկետ հիշողության մեջ Ուրախությունը և Տխրությունը հանդիպում են վարդագույն կատվափղադելֆին Բինգո-Բոնգոյին՝ Ռայլիի մանկության երևակայական ընկերոջը, որին նա արդեն մոռացել էր։ Նա համաձայնում է օգնել գլխավոր զգացմունքներին՝ վերադառնալ ուղեղային կենտրոն։ Նրանք անցնում են երևակայության, վերացական մտածողության, երազների և ենթագիտակցական վախերի միջով։ Այդ ամենն ուղեկցվում է Ռայլիի անձնային համարյա բոլոր կղզյակների ոչնչացմամբ։
Մյուս զգացմունքները, որոնք մնացել էին ուղեղային կենտրոնում, փորձում են կարգավորել Ռայլիի կյանքը, սակայն դա չի ստացվում։ Աղջիկը վիճում է ծնողների ու լավագույն ընկերուհու հետ, թողնում է հոկեյը և ի վերջո Զայրույթի ազդեցության տակ փախչում է տնից։
Ուրախությունն ու Բինգո-Բոնգոն ընկնում են հավերժական մոռացության դաշտ, որտեղ Բինգո-Բոնգոն զոհում է իրեն, որպեսզի Ռայլիի գլխավոր զգացմունքը կարողանա դուրս պրծնել։ Այդ ժամանակ Ուրախությունը հասկանում է, որ ինքը, միևնույն է, միայնակ չի կարող ղեկավարել Ռայլիի կյանքը և հասկանում է, թե ինչքան կարևոր դեր ունի Տխրությունը նրա կյանքում։ Նրանց հաջողվում է վերադառնալ ուղեղային կենտրոն և կարգավորել Ռայլիի կյանքը։
Երաժշտություն
Սաունդրեքը թողարկվեց Walt Disney Records-ի կողմից՝ 2015 թվականի հունիսի 16ին։
Երգերի ցանկ
Բոլոր երգերը գրվել են Մայքլ Ջակինոյի կողմից։
Արտաքին հղումներ
Կատեգորիա:Ամերիկյան մուլտֆիլմեր Կատեգորիա:Ընտանեկան ֆիլմեր Կատեգորիա:Դրամա ֆիլմեր Կատեգորիա:Ամերիկյան կինոկատակերգություններ Կատեգորիա:2015 մուլտֆիլմեր Կատեգորիա:Օսկարակիր ֆիլմեր Կատեգորիա:Համակարգչային անիմացիոն ֆիլմեր Կատեգորիա:Pixar-ի լիամետրաժ մուլտֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:2010-ականների ֆենտեզի ֆիլմեր Կատեգորիա:2015 ֆիլմեր Կատեգորիա:Օսկար լավագույն անիմացիոն լիամետրաժ ֆիլմի համար Կատեգորիա:3D մուլտֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ֆիլմեր ընտանիքի մասին
Nokia
Nokia Corporation (Nokia Oyj, արտասանվում է նոկիա), ֆիննական անդրազգային ընկերություն, բջջային, ֆիքսված, լայնաշերտ և IP ցանցերի հեռահաղորդակցական սարքավորումների արտադրող։ 2000-ական թվականներին գերիշխում էր բջջային հեռախոսների համաշխարհային շուկայում (2013 թվականից Nokia ապրանքանիշի ներքո հեռախոսները թողարկվում են այլ արտադրողների կողմից)։
2013 թվականի սկզբի դրությամբ ընկերությունում աշխատում էր մոտ 100 հազար աշխատակից, 2000-ական թվականների վերջին աշխատակիցների թիվը հասել է 132 հազարի ։ Ընկերության արտադրանքը վաճառվում է աշխարհի ավելի քան 150 երկրներում։ 2012 թվականին կորցրել է առաջին տեղը բջջային հեռախոսների շուկայում՝ զիջելով Samsung-ին՝ 19 տոկոս մասնաբաժնով 22 տոկոսի դիմաց ։
2011-2012 թվականներին շուկայի մասնաբաժնի կորստի պայմաններում սկսել է ակտիվորեն համագործակցել Microsoft-ի հետ, ըստ էության, հրաժարվելով Symbian բջջային սարքերի համար սեփական օպերացիոն համակարգի աջակցությունից և MeeGo օպերացիոն համակարգի զարգացումից՝ անցնելով Windows Phone հարթակ, 2013 թվականի աշնանը Microsoft-ը վաճառել է իր բջջային բիզնեսը 5,44 մլրդ եվրոյով ։ 2015 թվականի ապրիլին Alcatel-Lucent-ի հետ ստորագրվել է պայմանագիր, որի համաձայն՝ այս ընկերությունը ձեռք է բերվելու $ 15,6 միլիարդ դոլարով։ 2016 թվականի մայիսին հայտարարվել է անկախ HMD Global ընկերության հետ Nokia ապրանքանիշի ներքո հեռախոսներ և պլանշետներ արտադրելու համագործակցության մասին  ։ 2010 թվականի վերջի դրությամբ գործունեության հիմնական ուղղություններից մեկը դարձել է 5G շարժական կապի ցանցերի համար ստանդարտների հաջորդ սերնդի մշակումը և դրանց փորձարկումը կապի գործող օպերատորների ցանցերում։
Ընկերության գլխավոր գրասենյակը գտնվում է Հելսինկիի Էսպոո քաղաքում ։
Անվան ծագում
Ընկերությունը իր անունը ստացել է Նոկիա քաղաքի անունից, որը գտնվում է Ֆինլանդիայում Նոկիանվիրտա գետի ափին, որտեղ Ֆրեդրիկ Իդեստամը 1868 թվականին կառուցել է իր երկրորդ թղթի գործարանը։ Ընկերությանը Nokia Ab անվանումը տրվել է 1971 թվականին ։
Ենթադրվում է, որ գետի անունն առաջացել է հին ֆիննական nois բառից (հոգնակի թիվ՝ nokia), ինչը նշանակում է սև սամույր, որը ժամանակին հայտնաբերվել է այդ վայրերում։ Երբ սամույրը անհետացել է, այս բառը սկսել է նշանակել ցանկացած սև մորթի ունեցող կենդանի, օրինակ՝ կզաքիս կամ ջրաքիս ։
Արտաքին հղումներ
Կատեգորիա:Բջջային հեռախոս արտադրողներ Կատեգորիա:Ֆիննական ընկերություններ
Ազդանշան Wow!
Հիացած նրանով, թե ինչքան ճշգրտորեն են համընկնում ստացված ազդանշանի բնութագրերը միջաստղային ազդանշանի սպասելի բնութագրերին, Էյմանը ընդգծեց դրան համապատասխանող սիմվոլների խումբը և կողքը գրեց «WOW!»։ Այդտեղից էլ ազդանշանը ստացավ իր անունը։
Տպագրության վերլուծություն
6EQUJ5 ընդգծված կոդը նկարագրում է ժամանակի ընթացքում ստացված ազդանշանի հաճախության փոփոխությունը։ Տպագրության յուրաքանչյուր տողը համապատասխանում է 12 վայրկյան տևողությամբ ինտերվալին (10 վայրկյան ունկնդրում և 2 վայրկյան համակարգչային վերլուծություն)։ Տպագրության տեղի տնտեսման համար հաճախությունները կոդավորվել են տառաթվային սիմվոլներով։ Բացատը նշանակում է 0 -ից մինչև 0,999 հաճախություն, 1-9 -ը 1,000-ից մինչև 9,999 հաճախություն։ Սկսած 10-ից կոդավորումը կատարվում է արդեն տառերով (A նշանակում է 10,0-ից մինչև 10,999..., B նշանակում է 11,0-ից մինչև 11,999... և այլն)։ Բայց U տառը հանդիպել է միայն մեկ անգամ ռադիոաստղադիտակի աամբողջ աշխատանքի ընթացքում (դա 30,0-30,999-ի միջև է)։ Այս դեպքում հաճախությունները անսահման «ազդանշան/աղմուկ» հարաբերակցություններ են։ Աղմուկի հաճախականության համար յուրաքանչյուր շերտում կատրվում էր միջինացված արժեք նախորդ մի քանի րոպեների ընթացքում ։
Ազդանշանի հաճախության լայնությունը կազմել է 10 կՀց (քանի որ յուրաքանչյուր սյուն համապատասխանել է 10 կՀց շերտին, իսկ ազդանշանը գրացվել է միայն մեկ սյունում)։ Ազդանշանի հաճախության որոշման տարբեր մեթոդները տվել են 2 թիվ՝ 1420,356 ՄՀց և 1420,456 ՄՀց, երկուսնել 50 կՀց նեյտրալ ջրածնի ռադիոգծի սահմաններում (1420,406 ՄԳց կամ 21 սանտիմետր)։
Ազդանշանի աղբյուրի տեղադրություն
Կոնկրետ տեղադրությունը այդ ազդանշանի աղբյուրի գտնելը երկնքում դժվար էր նրանով, որ ռադիոհեռադիտակ «Մեծ ականջը» ուներ երկու սնուցող, որոնք տարբեր կողմեր են կողմնորոշվում։ Ազդանշանը ստացել է նրանցից մեկը, բայց սահմանափակ տվյալների մշակումը թույլ չտվեց հասկանալ, թե որոնցից մեկն էր դա։ Այդպիսով, կան 2 տեղեր, որտեղից ազդանշանը ուղարկվել է։
19ժ 22մ 22վ ± 5վ (դրական սնուցող) 19ժ 25ր 12վ ± 5վ (բացասական սնուցող)
Հակումը բացառիկ որոշված է -27° 3′ ± 20 (Այդ սնուցողը ներկայացված են եղել B1950.0 ժամանակաշրջանում
Արդեն J2000.0-ի էպոխայի ժամանակ կոորդինատները համընկնում են 19ժ 25ր 31վ ± 10վ (կամ 19ժ 28ր 22վ ± 10վ) և −26° 57′ ± 20 հակմանը։ Երկնքի այդ մասը գտնվում է Նշանաձիգի աստղային համախմբում, մոտավորապես 2,5 աստշիճան այն կողմ Նշանաձիգի χ չափի աստղային համախմբից։
Ազդանշանի ստացման ժամանակ
Մեծ ականջ ռադիոհեռադիատկը չուներ շարժական անտենա և օգտագործում էր Երկրի պտույտը, որպեսզի կարողանա երկինքը սկանավորի։ Հաշվի վերցնելով շրջման արագությունը այդ ազդանշանը կարելի էր լսել ուղիղ 72 վայրկյանի ընթացքում։ Այդպիսի կերպով, մշտական ամպլիտուդայով ազդանշանը պետք է լիներ 72 վայրկյան, 36 վայրկյան պետք էր սահուն ուժգունությունը մեծանար, մինչև հեռադիտակը չլիներ ուղիղ այդ ազդանշանի աղբյուրի վրա, և հետո 36 վայրկյան սահուն թուլանար, որովհետև Երկրագնդի պտույտը հեռադիտակը տանում էր այդ ազդանշանի աղբյուրից։
Այդպիսի կերպով, wow ազդանշանը, նաև իր գրաֆիկի ձևը ժամանակով, ուժգունությամբ համընկնում էր սպասվող ոչ երկրային ազդանշանի։
Ազդանշանի հայտնվելու մասին վարկածներ
Այդ ազդանշանը ենթադրվում է որ այդ ազդանշանը պատահաբար թույլից ուժեղացավ։ Բայց մյուս կողմից դա չի բացառում այդ ազդանշանի արհեստական ստացումը, բայց մյուս կողմից, շատ փոքր հավանականություն է, որ ազդանշանը այնքան թույլ է, որ հնարավոր չլիներ այդ ազդանշանը շատ զգայուն Very Large Array ռադիոհեռադիտակով բռնել հնարավոր չլիներ, բայց Մեծ ականջը այդ ազդանշանը բռնեց, այնել այդքան ուժեղացումից հետո։ Ուրիշ ենթադրություններ են որ այդ ազդանշանը ֆռում է ծովահենի նման, և նրա հաճախությունը կամ պարբերական փոխվում էր, կամ մնում էր նույնը։ Նաև կա ենթադրություն, որ ազդանշանը ուղարկվել է տեղափոխվող աներկրային տիեզերանավից
Էյմանը կասկածում էր, որ ազդանշանը երկրային չե։
Մենք պետք է այդ ազդանշանը նորից տեսնեինք, երբ այդ ազդանշանը էլի 50 անգամ փորձում էինք գտնել։ Շատ մտքի է բերում, որ այս ազդանշանը երկրային է և այն անդրադարձավ ինչ-որ տիեզերական աղբից։
Ավելի ուշ Էյմանը իր բառերից հրաժարվեց, այդ ենթադրությունը շատ քիչ հնարավոր է, որովհետև այդ տիեզերական «անդրադարձիչը» պետք է համապատասխանի ընդհանրապես անիրական պահանջներից։ Նաև 1420 ՄԳց հաճախությունը համարվում է պաշտպանված և չի օգտագործվում ոչ մի ռադիոփոխանցող սարքերում ։ Իր վերջին գործերում Էյմանը չի ուզում «անել հեռու գնացող դուրս բերում ոչ այդքան հեռու տվյալներից» ։
ԱՄՆ-ից աստղագետները ենթադրում էն, որ հնարավոր ազդանշանի աղբյուրը կարող էր լինել ջրածինը 266P/Christensen և P/2008 Y2 (Gibbs)-ի միջև, որոնք բացահայտված են եղել 2005 թվականից հետո և որոնք որպես ազդանշանի աղբյուր վերվված չեն եղել ավելի վաղ աշխատանքներում։ Նշանաձիգի աստղային համախմբի երկնաքարերի տրանզիտը եղել է հուլիսի 27-ին և 15 օգոստոսին 1977 թվականին։ Նրանք գտնվում էին 3,8 և 4,4 ա․ մ․ հեռու երկրից։ Բայց հոդվածի մեջ գրված է եղել որ պետք է հետագայում երկնաքարական ենթադրության փորձեր կատարեն, որովհետև կարճատև ճողփյունը չի համապատասխանում երկար ապրող աղբյուրների  ։ Աստղագետ Անտոնիո Պարիսը ասում է, որ երկնաքարերի ենթադրությունը կարելի է համարել ապացուցված, քանի որ նա նույն ազդանշանները գտել է նաև 226P/Christensen, P/2013 EW90 (Tengara), P/2016 J1-A (PANSTARRS) և 237P/ԼԻՆԵԱՐ երկնաքարերի հետ։
Ծանոթագրություններ
Կատեգորիա:Ռադիոալիքներ Կատեգորիա:Խորհրդավոր իրադարձություններ
Լյուի (Էնայի գավառ)
Լյուի (Lhuys), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02427:
Բնակչություն
2010 թվականի տվյալներով՝ համայնքի բնակչությունը կազմում է 149 մարդ։
Տնտեսություն
2010 թվականին համայնքի 98 աշխատունակ (15-64 տարեկան) բնակիչներից 70-ը տնտեսապես ակտիվ էին, 28-ը՝ ոչ ակտիվ (ակտիվության ցուցանիշը կազմել է 71,4%, 1999 թվականին եղել է 66,2 %)։ 70 տնտեսապես ակտիվ բնակիչներից աշխատում էին 60-ը (39 տղամարդ և 21 կին), գործազուրկ էին 10 մարդ (6 տղամարդ և 4 կին)։ 28 տնտեսապես ոչ ակտիվ բնակիչներից 5-ը՝ աշակերտներ կամ ուսանողներ էին, 6-ը՝ թոշակառուներ, 17-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Պորտոկանոնե
Պորտոկանոնե (Portocannone), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Փղի օր
Փղի օր (Elephant day), տարբերվող ազգային տոն, որը կապվում է փղի հետ։ Այժմ այս տոներից ոչ մեկը պաշտոնապես հայտարարված չէ և չի համարվում ոչ աշխատանքային օր։
Պորտոկանոնե
Բնակչությունը կազմում է 2544 մարդ, բնակչության խտությունը կազմում է 212 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 86045, հեռախոսային կոդ՝ 0875։